تورکیه مطبوعاتی اؤزتی 07.01.2019
تورک هاوا یوللاری، 60 ایل آرادان سونرا ایلک دفعه بو گون پایتخت آنکارادان ایتالیانین پایتختی رومایا اوچوش حیاتا کئچیریر
تورکیه مطبوعاتی اؤزتی 07.01.2019
ایستار: "دونیانین گؤزو پوتین-اردوغان گؤروشمهسینده"
تورکیه جمهور باشقانی رجب طیب اردوغان ایله روسیا پرزیدنتی ولادیمیر پوتین آراسیندا 2019-جی ایلین ایلک گؤروشمهسینین، بو آی عرضینده کئچیریلمهسی گؤزلنیلیر. ژانویه آییندا پلانلاشدیریلان روسیا سفری چرچیوهسینده، اردوغان و پوتینین کئچیرهجگی گؤروشمهلرده سوریه مسئلهسی باشدا اولماقلا، اس-400 هاوا ساوونما سیستمی قبولو، ایکیطرفلی و بؤلگهسل مسئلهلرده اؤنملی قرارلارین آلینماسی گؤزلنیلیر.
یئنی شفق: "مونبیچلیلرین تورکیهدن ایستگی: بیزی اسده بوراخمایین"
آمریکا دستکلی بؤلوچو ترور تشکیلاتی ی.پ.گ/پ.ک.ک و بشار اسد رژیمینین ظلمو تورپاقلاریندان آیریلماق مجبوریتینده قالان سوریهلیلر، تورکیهنین باشلایاجاغی عملیات اوچون گون ساییر. سوریهنین بیر چوخ بؤلگهسیندن تورکیهیه گلن مظلوملار، " بشار اسد اویون اویناییر. مونبیچه اسد گیررسه اورادا بؤیوک قیرغین ائدر" دئییر. تورکیهیه سیغینان بؤلگه خالقی مومکون حرکاتلا تروردان تمیزلنهجک یوردلارینا قاییتماق اوچون صبیرسیزلشیر.
صاباح: "اوتوموتیو سکتوروندان جمهوریت تاریخینین ایخراجات رکورو"
تورک اوتوموتیو اندوستریسی کئچن ایل، بیر اوّلکی ایله گؤره یوزده 11 آرتیملا 31.6 میلیارد دولارلیق ایخراجا ایمضا آتاراق، اؤز سکتوروندا جمهوریت تاریخینین ایخراجات رکورونو قیردی. اؤتن ایلی ده رکوردلا باغلایان اوتوموبیل سکتورو، ایل بازیندا ایخراجاتدا اوست-اوسته 1-3ونجو شامپیونلوغونا چاتیب.
خبر تورک: "آنکارادان رومایا بیرباشا هیجانی"
تورک هاوا یوللاری، 60 ایل آرادان سونرا ایلک دفعه بو گون پایتخت آنکارادان ایتالیانین پایتختی رومایا اوچوش حیاتا کئچیریر. آنکارادان ژانویه آییندا همچینین بؤیوک بریتانیا و گورجوستانین پایتختلرینه بیرباشا اوچوش کئچیریلهجک. تورک هاوا یوللاری، 9 ژانویهده اینگیلترهنین پایتختی لندنه و ژانویهنین 18-ده گورجوستانین پایتختی تیفلیسه آنکارادان بیرباشا اوچوش حیاتا کئچیریلهجک.
وطن: "تورک فوتبالچییا یوکسک قیمت"
ترابزونسپورون 19 یاشلی اویونچوسو عبدالقادیر عؤمور، اوینادیغی فوتباللا تکنیکی دیرکتور اونال قارامانین اولمازسا اولمازلاری آراسینا گیررکن آوروپانین بؤیوک کلوبو گنج اویونچونون ترانسفری اوچون تلاشلارا باشلاییب. اینگیلتره مرکزلی میررور-ون خبره گؤره، اینگیلتره پرمیر لیگناده، گئریده قالان 21 اویوندا توپلادیغی 54 امتیازلا زیروهده اولان لیورپول، عبدالقدیر عؤمور اوچون 27 میلیون فونت ایسترلینگی گؤزدن چیخاریب. خبرده عبدالقدیر عؤمور "تورک فوتبالینین ان یاخشی گنج اویونچوسو" کیمی سجیلندیریلیب.
ایلگیلیلی خبرلر
تورکیه مطبوعاتی 13 دسامبر 2019
تورکیه مطبوعاتیندا بو گون درج اولونان بعضی خبرلرین خلاصه سینی تقدیم ائدیریک.
تورکیه مطبوعاتی اؤزتی 11.12.2019
بورسا ایستانبول دونن 109 مین 378 پوئنه قدر یوکسهلهرک 20 آیین رکوردونو قیردی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab